Mestská  časť  Bratislava – Nové  Mesto
Materiál na rokovanie
Miestneho zastupiteľstva
dňa: 17.04.2012

 

S p r á v a
o činnosti miestneho kontrolóra 
za rok 2011
_______________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
              /

Apríl 2012

Návrh uznesenia	

Miestne zastupiteľstvo  

schvaľuje  

Správu o činnosti miestneho kontrolóra  za rok 2011

a/  s pripomienkami

b/  bez pripomienok

S p r á v a
o činnosti  miestneho kontrolóra
za rok 2011.
_____________________________________________________________

	V súlade s §18f, ods.1, písm. e/, zákona SNR č. 369/1990 Zb. o obecnom zriadení, v znení neskorších predpisov, predkladám Miestnemu zastupiteľstvu MČ B-NM správu      o činnosti miestneho kontrolóra a ním riadeného útvaru kontroly za rok 2011.
	Miestne zastupiteľstvo mestskej časti Bratislava - Nové Mesto schválilo na svojom 2. zasadnutí dňa 17. marca 2011 uznesením č. 2/05 „Plán kontrolnej činnosti útvaru miestneho kontrolóra MČ B-NM na I. polrok 2011“ a na 5. zasadnutí dňa 16. júna 2011 uznesením č. 5/10 „Plán kontrolnej činnosti útvaru miestneho kontrolóra MČ B-NM na      II. polrok 2011“, ktoré tvorili základ činnosti miestneho kontrolóra a jeho  útvaru v roku 2011. V sledovanom období bola plánovaná kontrolná činnosť uskutočnená                       s nasledujúcimi výsledkami:

1.	Podľa plánu kontrolnej činnosti MK MČ B-NM na II. polrok 2010 útvar miestneho kontrolóra vykonal v mesiacoch september - október 2010 kontrolu oddelenia výstavby    a investícií MÚ B-NM. Cieľom kontroly bolo preveriť postup činností pracovníkov oddelenia výstavby a investícií MÚ B-NM ako súčasti efektívneho zabezpečenia hospodárenia s rozpočtovými prostriedkami MČ B-NM za roky 2008 - 2009 a vedenie agendy žiadostí o poskytnutie podpory zo Štátneho fondu rozvoja bývania                   a spolupráca so ŠFRB. Program kontroly bol zameraný na čerpanie výdavkov na výstavbu a opravu miestnych komunikácií v súlade so schváleným rozpočtom  za roky 2008 - 2009, čerpanie výdavkov na rozvojové programy výstavby miest a obcí             v súlade so schváleným rozpočtom za roky 2008 - 2009, preverenie vybavovania agendy referátu bytovej politiky a náväznej spolupráce so Štátnym fondom rozvoja bývania. Kontrola bola zameraná aj na dodržiavanie jednotlivých ustanovení zákona o verejnom obstarávaní a vypracovanej vnútornej smernici, súvisiacej s aplikáciou uvedeného zákona pri zabezpečovaní jednotlivých činností oddelenia výstavby           a investícií MÚ B-NM. Na základe vykonanej kontroly oddelenia výstavby a investícií MÚ B-NM, zameranej na efektívne zabezpečenie hospodárenia s rozpočtovými prostriedkami MČ B-NM pri zabezpečovaní výstavby a opráv miestnych komunikácií    a čerpania výdavkov na rozvojové programy miest a obcí za roky 2008 - 2009, kontrolná skupina konštatovala, že tieto boli financované v súlade so schváleným rozpočtom. Pri zabezpečovaní jednotlivých akcií kontrolované oddelenie postupovalo  v súlade s jednotlivými ustanoveniami zákona o verejnom obstarávaní a vypracovanou vnútornou smernicou. Preverením vybavovania agendy žiadostí o poskytnutie podpory zo Štátneho fondu rozvoja bývania a náväznej spolupráce so ŠFRB kontrolná skupina konštatovala, že stav vykonávaných činností je na požadovanej úrovni. Na záver kontrolná skupina konštatovala, že na preverovaných úsekoch činnosti neboli zistené nedostatky a z uvedenej kontroly bol vypracovaný záznam. Správa z kontroly bola prerokovaná a schválená uznesením č. 2/07 na 2. zasadnutí MZ MČ B-NM v marci 2011.

2.	Podľa plánu kontrolnej činnosti MK MČ B-NM na II. polrok 2010 v mesiaci október 2010 útvar miestneho kontrolóra vykonal kontrolu nakladania s finančnými prostriedkami v Občianskom združení IHRISKO a posúdenie oprávnenosti poskytnutia uvedených finančných prostriedkov z dôvodu možného konfliktu záujmov. Cieľom kontroly bolo preveriť nakladanie s finančnými prostriedkami v Občianskom združení IHRISKO, ktorému MČ B-NM poskytla dotáciu 65 tis. € a posúdenie oprávnenosti poskytnutia uvedených finančných prostriedkov z dôvodu možného konfliktu záujmov v náväznosti na ustanovenia zákona o obecnom zriadení, zákona o majetku obcí, zákona o hlavnom meste Slovenskej republiky Bratislava, zákona o ochrane verejného záujmu pri výkone funkcií verejných funkcionárov, resp. iných zákonov. Program kontroly bol zameraný na preverenie nakladania s finančnými prostriedkami vo výške     65 tis. €, ktoré boli Občianskemu združeniu IHRISKO poskytnuté ako dotácia MČ      B-NM a posúdenie oprávnenosti poskytnutia uvedených finančných prostriedkov         z dôvodu možného konfliktu záujmov. Preverením nakladania s finančnými prostriedkami, ktoré boli poskytnuté mestskou časťou ako dotácia Občianskemu združeniu IHRISKO, kontrolná skupina konštatuje, že výdavky súviseli s exteriérovým a interiérovým vybudovaním materského centra a sú doložené požadovanými dokladmi. Vybavenie materského centra bolo kontrolnou skupinou preverené priamo v objekte. Kontrolná skupina po konzultácii so zodpovedným zamestnancom odd. podnikateľského právneho a správy majetku MÚ B-NM konštatuje, že poskytnutá dotácia nie je v rozpore s platnými právnymi normami a z uvedeného dôvodu nemožno túto skutočnosť posudzovať ako konflikt záujmu. Správa z kontroly bola prerokovaná a schválená uznesením č. 2/06 na 2. zasadnutí MZ MČ B-NM v marci 2011.

3.	Podľa plánu kontrolnej činnosti MK MČ B-NM na II. polrok 2010 v mesiaci november - december 2010 útvar miestneho kontrolóra vykonal kontrolu rozpočtovej organizácie Základná škola s materskou školou na Odborárskej ul. č. 2. Cieľom kontroly bolo preveriť finančné hospodárenie kontrolovanej organizácie za roky 2008 a 2009, zamerané na čerpanie rozpočtu, činnosť materskej školy, školskej jedálne, školského klubu detí, tvorbu a čerpanie sociálneho fondu a inventarizáciu majetku podľa stredísk. Program kontroly bol zameraný na zabezpečenie plnenia príjmov a výdajov rozpočtu organizácie, inventarizáciu a evidenciu majetku organizácie podľa jednotlivých stredísk, prevádzku Materskej školy Odborárska 2, jej financovanie, opravy, údržbu a stravovanie detí, ďalej stravovanie detí v školskej jedálni, a to zásobovanie, fakturáciu, čerpanie finančného limitu, výkazy stravovaných osôb, evidenciu skladových kariet, ako aj prevádzku školského klubu detí, jeho financovanie a materiálne zabezpečenie kabinetu ŠKD. Vykonanou kontrolou hospodárenia rozpočtovej organizácie Základná škola s materskou školou Odborárska ul. vyplýva, že na preverovaných úsekoch činností neboli kontrolnou skupinou zistené nedostatky závažného charakteru. Zistené nedostatky mali charakter menšej závažnosti a boli odstraňované v priebehu výkonu kontroly. Kontrolná skupina záverom hodnotila stav na preverovaných úsekoch činností za postačujúci. Z kontroly bol spracovaný záznam, ku ktorému sa vyjadrila riaditeľka organizácie. Správa z kontroly bola prerokovaná a schválená uznesením č. 2/10 na 2. zasadnutí MZ MČ B-NM v marci 2011.
4.	Miestny kontrolór mestskej časti Bratislava - Nové Mesto s pracovníčkami útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2011, schváleného na 1. zasadnutí Miestnej rady MČ B-NM uznesením č. 1/04  zo dňa 25.1.2011 a v súlade so Zásadami kontrolnej činnosti samosprávy MČ B-NM, v mesiaci január 2011 kontrolu oddelenia územného plánu      a životného prostredia - referát životného prostredia MÚ B-NM. Cieľom kontroly bolo preveriť výkon činností na úseku oddelenia územného plánu a životného prostredia - referátu životného prostredia za obdobie rokov 2009 a 2010 v súlade s platnými právnymi normami a všeobecne záväznými nariadeniami MČ B-NM a hl. mesta Bratislavy. Program kontroly bol zameraný na obstarávanie prác vecnej časti kapitoly rozpočtu MČ B-NM, spravovanej referátom životného prostredia, zameranej na štruktúru výdavkov, zabezpečenie činností súvisiacich s informačnými, reklamnými      a propagačnými zariadeniami v súlade so zákonom č. 50/1976 Zb. o územnom plánovaní a stavebnom poriadku v znení n.p. a zákonom č. 71/1967 Zb. o správnom konaní v znení n.p. /evidencia a výber správnych poplatkov/, vykonávanie vodoprávnych konaní v súlade so zákonom č. 364/2004 Z.z. o vodách a o zmene zákona č. 372/1990 Zb. o priestupkoch v znení n.p., zabezpečenie činností v oblasti starostlivosti o zeleň na území MČ B-NM v súlade so všeobecne záväzným nariadením MČ B-NM č. 3/1996, resp. VZN mesta Bratislavy č. 8/1993 a vykonávanie činností  súvisiacich s výrubom drevín a náhradnou výsadbou podľa zákona               č. 543/2002 Z.z. v znení n.p. a zákonom o správnom konaní č. 71/1967 Zb. v znení n.p. /evidencia a výber správnych poplatkov/. Na základe vykonanej kontroly oddelenia ÚPŽP MÚ B-NM podľa vypracovaného programu kontroly vyplýva, že na preverovaných úsekoch činnosti neboli kontrolným orgánom zistené nedostatky           a z uvedenej kontroly bol vypracovaný záznam. Kontrolná skupina na záver hodnotila prístup poverených zamestnancov  oddelenia k plneniu si svojich pracovných úloh ako zodpovedný a na požadovanej úrovni. Správa z kontroly bola prerokovaná a schválená uznesením č. 5/09 na 5. zasadnutí MZ MČ B-NM v júni 2011.

5.	Podľa plánu kontrolnej činnosti miestneho kontrolóra mestskej časti Bratislava - Nové Mesto na I. polrok 2011 v mesiacoch február - apríl 2011 útvar miestneho       kontrolóra vykonal komplexnú kontrolu rozpočtovej organizácie EKO - podnik  verejnoprospešných služieb. Cieľom kontroly bolo preveriť činnosť v zmysle zriaďovacej listiny a finančné hospodárenie kontrolovanej organizácie za obdobie rokov 2009 a 2010, zamerané na čerpanie finančných prostriedkov, súvisiacich so zabezpečovaním verejnoprospešných služieb pri výkone samosprávnych funkcií mestskej časti Bratislava - Nové Mesto. Program kontroly bol zameraný na vypracovanie vnútroorganizačných noriem v náväznosti na platné zákony, ich dodržiavanie a evidenciu, vymáhanie pohľadávok a inventarizáciu, hospodárenie a plnenie hlavných úloh súvisiacich so správou trhovísk - Divízia Tržnica, s údržbou miestnych komunikácií a odvozom komunálneho odpadu - Divízia dopravných               a verejnoprospešných prác, s prevádzkou lanovej dráhy Kamzík - Útvar lanová dráha Železná studnička Kamzík, so správou a údržbou detských ihrísk a pieskovísk, so správou a údržbou verejných hygienických zariadení a areálu Kuchajda - Divízia DI, VHZ a areálu Kuchajda, s vykonávaním vnútropodnikových služieb - Útvar údržby       a opravárenských činností, so správou a údržbou verejnej zelene - Divízia údržby verejnej zelene. Kontrolou dokladov, súvisiacich s hospodárením jednotlivých divízií a útvarov EKO-podniku VPS kontrolná skupina konštatovala, že činnosť organizácie sa riadi v zmysle Zriaďovacej listiny organizácie vrátane jej dodatkov. Finančné hospodárenie kontrolovanej organizácie za obdobie rokov 2008 - 2010 súviselo so zabezpečovaním verejnoprospešných služieb pri výkone samosprávnych funkcií MČ B-NM. Čerpanie príjmov a výdajov bolo v súlade so schváleným rozpočtom, resp. prijatým rozpočtovým opatrením. Z kontroly bola vypracovaná správa, v ktorej zistené nedostatky boli prerokované so zastupujúcou riaditeľkou organizácie a sú riešené prijatými opatreniami, ktoré sú premietnuté v návrhu uznesenia MZ MČ B-NM k predkladanej správe. Záverom kontrolná skupina konštatovala, že zamestnanci organizácie si plnia svoje úlohy zodpovedne a vo viacerých prípadoch i nad rámec svojej pracovnej náplne. Správa z kontroly bola prerokovaná na 5. zasadnutí MZ MČ B-NM v júni 2011. MZ MČ B-NM k správe prijalo uznesenie č. 5/07, v ktorom správu zobralo na vedomie, uložilo riaditeľovi EKO-podniku VPS:
     1/  Novelizovať vnútropodnikovú smernicu „Dopravno-prevádzkový poriadok“
								Termín: 30.7.2011
     2/ Preveriť  oprávnenosť  poskytnutej  výnimky  v  oblasti vzdelania zamestnanca            LD Kamzík
								Termín: 30.10.2011
     3/ V súčinnosti s MÚ B-NM preveriť a usporiadať uzavretie nájomných zmlúv na Kuchajde pod zariadeniami /terasa, sklady/ užívané Čínskou reštauráciou
								Termín: 30.9.2011
     4/  Spracovať cenový výmer pre nakladanie a prenajímanie majetku zvereného do     správy EKO-podniku VPS a tento predložiť na rokovanie MZ.
     
     Zároveň uložilo miestnemu kontrolórovi správu z komplexnej kontroly rozpočtovej organizácie EKO-podnik VPS predložiť na prerokovanie odborným komisiam miestneho zastupiteľstva a predsedom komisií MZ ju prerokovať. Následne miestny kontrolór predložil správu predsedom odborných komisií na jej prerokovanie s ponukou jeho prizvania na rokovanie. Správa bola v odborných komisiách prerokovaná bez ďalších požiadaviek na vysvetlenie, prípadne doplnenie. O prerokovaní správy v odborných komisiách svedčia vyhotovené zápisnice z rokovaní komisií.  

6.	Miestny kontrolór mestskej časti Bratislava – Nové Mesto s pracovníčkou útvaru kontroly JUDr. Zuzanou Šiserovou a odborným pracovníkom Oddelenia výstavby a investícií Miestneho úradu B-NM Ing. Ladislavom Marekom vykonali na základe prijatého uznesenia č. 3/07 Miestneho zastupiteľstva mestskej časti Bratislava – Nové Mesto, konaného dňa 20. apríla 2011, mimoriadnu kontrolu Základnej školy                  s materskou školou Riazanská 75, zameranú na rekonštrukciu havarijného stavu Materskej školy na Teplickej 5. Kontrola bola vykonaná v súlade so Zásadami kontrolnej činnosti samosprávy MČ B-NM.	Cieľom kontroly bolo posúdenie určenia havarijného stavu Materskej školy Teplická 5, preverenie finančného krytia akcie, preverenie spôsobu výberu dodávateľa prác, výkon opráv, súvisiacich s odstránením havarijného stavu a preverenie fakturácie vykonaných prác dodávateľom. Program kontroly bol zameraný na posúdenie určenia havarijného stavu Materskej školy Teplická 5 a finančné krytie akcie, spôsob výberu dodávateľa na predmet vykonávaných prác, vlastný výkon opráv, súvisiacich s odstránením havarijného stavu a preverenie fakturácie vykonaných prác dodávateľom. Kontrolná skupina na záver konštatovala, že z vykonanej kontroly rekonštrukcie havarijného stavu Materskej školy Teplická vyplýva, že boli dodržané všetky náležitosti, potrebné na vyhlásenie havarijného stavu budovy a jej finančného krytia. Dodávateľ stavebných prác bol vybratý v zmysle zákona č.25/2006 Z.z. o verejnom obstarávaní v znení neskorších predpisov. Podľa údajov zo stavebného denníka, vonkajšie práce boli počas zimných mesiacov z dôvodu zlého počasia prerušené a v čase kontroly boli prerušené z dôvodu rozhodnutia riaditeľky ZŠ s MŠ, z čoho následne vyplývalo nízke plnenie vykonaných prác. Podľa preverenej fakturácie v zmysle zmluvných podmienok bola preplatená zálohová faktúra vo vopred dohodnutej výške. Na základe vyššie uvedeného kontrolná skupina konštatovala, že neboli porušené predpisy, súvisiace so zabezpečením dodávateľa prác a finančným krytím. Z uvedeného vyplýva, že investičná akcia bola zabezpečená štandardným spôsobom. Správa z kontroly bola predložená na 4. zasadnutie MZ MČ B-NM, ktoré sa konalo v máji 2011. Z dôvodu ospravedlnenej neprítomnosti miestneho kontrolóra MZ MČ B-NM na zasadnutí bola správa uznesením č. 4/04 stiahnutá z rokovania. Následne správa bola predložená na 5. zasadnutie MZ MČ B-NM, ktoré sa konalo v júni 2011. Nakoľko v diskusii                 k predloženej správe bolo položených niekoľko otázok, ktoré boli podľa názoru poslancov nedostatočne zodpovedané, bolo k správe prijaté uznesenie č. 5/06,            v ktorom MZ správu neschvaľuje, vyslovuje nespokojnosť so Správou z kontroly rekonštrukcie havarijného stavu Materskej školy Teplická a uložilo miestnemu kontrolórovi správu prepracovať a prednostovi MÚ B-NM zabezpečiť vypracovanie odborného posudku na posúdenie porúch stavby škôlky na Teplickej ul. a na návrh opatrení na odstránenie havarijného stavu nezávislou odborne spôsobilou osobou. Miestny kontrolór následne spracoval Doplňujúcu správu z kontroly rekonštrukcie havarijného stavu Materskej školy Teplická, ktorá vychádza zo stenografického záznamu z rokovania 5. zasadnutia MZ MČ B-NM, v ktorom je zachytená diskusia      a počas nej aj položené otázky alebo vyjadrená nespokojnosť so znením správy. Na uvedené otázky boli spracované odpovede, prípadne vysvetlenia, z ktorých vyplýva, že predložená Správa z kontroly rekonštrukcie havarijného stavu Materskej školy, Teplická, dostatočne popisuje zistený stav riešenia odstránenia havarijného stavu na budove materskej školy na Teplickej ul. a nie je potrebné ju o nič dopĺňať. Kontrolou zistený stav popisuje stav vecí k danému termínu konania kontroly a konštatuje dodržanie všetkých predpísaných náležitostí súvisiacich s odstránením havarijného stavu. Následne bola Doplňujúca správa predložená na  6. zasadnutie MZ MČ B-NM, ktoré sa konalo v septembri 2011. V diskusii k správe bola vznesená požiadavka poslancov na doplnenie správy o informáciu o výsledok stretnutia medzi ABC MARKET SLOVAKIA spol. s r. o. a Miestnym úradom MČ B-NM v rámci preberacieho konania vykonaných prác a následne bolo prijaté uznesenie č. 6/09, ktorým sa správa stiahla z rokovania MZ. V mesiacoch október a november 2011 prebiehalo rokovanie medzi vedením ZŠ s MŠ Riazanská, prednostom MÚ B-NM, oddelením Výstavby        a investícií MÚ B-NM a dodávateľom rekonštrukčných prác firmou ABC MARKET SLOVAKIA spol. s r. o.. Vzhľadom k tomu, že pred rokovaním 7. zasadnutia MZ MČ   B-NM, ktoré sa konalo dňa 3.11.2011, sa nepodarilo zodpovedným pracovníkom uzavrieť rokovanie s predstaviteľom firmy ABC MARKET SLOVAKIA spol. s r. o., sa táto informácia presunula na decembrové rokovanie MZ MČ B-NM. Podklady zosumarizoval v zmysle uznesenia MZ č. 06/09 miestny kontrolór a predložil ich ako súčasť doplňujúcej správy z kontroly rekonštrukcie havarijného stavu Materskej školy Teplická ul.. Správa bola prerokovaná na 8. zasadnutí MZ MČ B-NM, ktoré sa konalo v decembri 2011 a k správe bolo prijaté uznesenie č. 8/05, ktorým bola schválená.

7.	Podľa plánu kontrolnej činnosti miestneho kontrolóra mestskej časti Bratislava - Nové Mesto na I. polrok 2011 v mesiacoch máj - jún 2011 útvar miestneho kontrolóra vykonal kontrolu rozpočtovej organizácie Základná škola s materskou školou na Jeséniovej ul. č. 54. Cieľom kontroly bolo preveriť finančné hospodárenie kontrolovanej organizácie za roky 2009 a 2010, zamerané na čerpanie rozpočtu, činnosť materskej školy, školskej jedálne, školského klubu detí, tvorbu a čerpanie sociálneho fondu a inventarizáciu majetku podľa stredísk. Program kontroly bol zameraný na zabezpečenie plnenia príjmov a výdajov rozpočtu organizácie, inventarizáciu a evidenciu majetku organizácie podľa jednotlivých stredísk, na Materskú školu na Jeséniovej ul., jej financovanie, opravy a údržbu, stravovanie detí, na Školskú jedáleň a jej zabezpečenie pri zásobovaní, fakturácii, čerpaní finančného limitu, výkazov stravovaných osôb a evidenciu skladových kariet a na Školský klub detí a jeho financovanie a materiálne zabezpečenie. Z vykonanej kontroly vyplýva, že na preverovaných úsekoch činnosti neboli kontrolnou skupinou zistené nedostatky závažnejšieho charakteru, vyžadujúce si prijatie nápravných opatrení a z uvedenej kontroly bol vypracovaný záznam. Zistenia menej závažného charakteru uvedené v jednotlivých bodoch predkladanej správy boli prerokované s riaditeľkou organizácie v priebehu výkonu kontroly a boli dané do súladu s príslušnými právnymi normami, resp. s internými smernicami. Správa z kontroly bola prerokovaná na 6. zasadnutí MZ MČ B-NM v septembri 2011 a uznesením č. 6/07 bola schválená.

8.	Podľa plánu kontrolnej činnosti miestneho kontrolóra mestskej časti Bratislava - Nové Mesto na II. polrok 2011 v mesiaci júl 2011 útvar miestneho kontrolóra vykonal kontrolu vykonania mimoriadnej inventarizácie majetku MÚ B-NM ku dňu 31.10.2010  a riadnej inventarizácie majetku MÚ B-NM ku dňu 31.12.2010 vrátane usporiadania rozdielov. Cieľom kontroly bolo preveriť zabezpečenie predpísanej evidencie               a ochrany majetku MÚ B-NM a vykonanie mimoriadnej inventarizácie majetku ku dňu 31.10.2010 a riadnej inventarizácie majetku, pohľadávok a záväzkov ku dňu 31.12.2010, vrátane usporiadania rozdielov v súlade so zákonom č. 431/2002 Z.z.      o účtovníctve v znení n.p. a súvisiacimi právnymi normami a internými predpismi. Program kontroly bol zameraný na Vedenie predpísanej evidencie majetku, Organizačné zabezpečenie a vykonanie inventarizácie majetku ku dňu 31.10.2010      a následné usporiadanie rozdielov, Organizačné zabezpečenie a vykonanie inventarizácie majetku ku dňu 31.12.2010 a následné usporiadanie inventarizačných rozdielov. Na základe zistených skutočností kontrolná skupina zhodnotila stav na úseku organizačného zabezpečenia a vykonania inventarizácie majetku za dobrý. Zistené nedostatky boli zapracované do záverečnej správy predloženej starostovi MČ. Kontrolná skupina záverom zhodnotila prístup poverených zamestnancov k plneniu si svojich pracovných úloh ako zodpovedný a na požadovanej úrovni. Správa z kontroly bola prerokovaná na 6. zasadnutí MZ MČ B-NM v septembri 2011 a uznesením         č. 6/08 bola schválená.

9.	Podľa plánu kontrolnej činnosti miestneho kontrolóra mestskej časti Bratislava - Nové Mesto na II. polrok 2011 v mesiacoch august – september 2011 útvar miestneho kontrolóra vykonal kontrolu hospodárenia rozpočtovej organizácie Stredisko kultúry Bratislava - Nové Mesto. Cieľom kontroly bolo preveriť plnenie vlastných príjmov, vyplývajúcich z organizovania kultúrno-spoločenských podujatí, záujmovo-vzdelávacej činnosti, poskytovania priestorov a služieb na kultúrno-spoločenské aktivity v Stredisku kultúry Vajnorská 21 a v Dome kultúry Stromova 18 a príjmov z výkonov oddelenia propagácie, ako aj čerpanie nákladov, súvisiacich so zabezpečením opráv a údržby      a ostatných nákladov na hlavnú činnosť SK B-NM za roky 2009 a 2010.  Program kontroly bol zameraný na vyhodnotenie výnosov z kultúrno - spoločenských podujatí   a výnosov zo záujmovo - vzdelávacej činnosti organizovanej SK B-NM, vyhodnotenie výnosov z činnosti v oblasti poskytovania priestorov a služieb na kultúrno-spoločenské aktivity a doplnkovej činnosti v oblasti reklamy a propagácie, čerpanie nákladov súvisiacich s hlavnou činnosťou organizácie. Z vykonanej kontroly rozpočtovej organizácie Stredisko kultúry Bratislava – Nové Mesto vyplýva, že v súvislosti s vykonávanými činnosťami na preverovaných úsekoch činnosti boli zistené nedostatky, ku ktorým sa vyjadrila riaditeľka organizácie a z predmetnej kontroly bol vypracovaný protokol. K zisteným nedostatkom predložila riaditeľka organizácie návrh nápravných opatrení, ktoré sú premietnuté v návrhu uznesenia k predkladanej správe. Zistené nedostatky, ktoré mali charakter menšej závažnosti, boli odstraňované v priebehu výkonu kontroly. Finančné hospodárenie kontrolovanej organizácie za obdobie rokov 2009 – 2010 súviselo so zabezpečovaním kultúrnych služieb v MČ B-NM, čerpanie príjmov a výdajov bolo v súlade so schváleným rozpočtom, resp. prijatými rozpočtovými opatreniami. Kontrolná skupina záverom hodnotí prístup poverených zamestnancov kontrolovaného subjektu k plneniu si svojich pracovných úloh ako zodpovedný a na požadovanej úrovni. Správa z kontroly bola prerokovaná na 7. zasadnutí MZ MČ B-NM v novembri 2011. MZ MČ B-NM k správe prijalo uznesenie č. 7/06, v ktorom správu schválilo a uložilo riaditeľke Strediska kultúry Bratislava – Nové Mesto:
     1/ V spolupráci s MÚ B-NM doriešiť prefakturáciu nákladov, súvisiacich s haváriou úniku TÚV v objekte Vajnorská 21 so spolumajiteľom budovy ZP – APOLLO – Dôvera.
						Zodpovední: riaditeľka SK B-NM
							           prednosta MÚ B-NM
					                      	Termín: 30.6.2012
     2/ Dopracovať internú smernicu o finančnej kontrole a vnútornom audite v oblasti príjmu organizácie a v súlade s ňou postupovať pri zabezpečovaní výkonu finančnej kontroly.
                                                                Zodpovedný: riaditeľka SK B-NM
						                      Termín: 31.12.2011

10.	Podľa plánu kontrolnej činnosti miestneho kontrolóra mestskej časti Bratislava - Nové Mesto na II. polrok 2011 v mesiacoch október – november 2011 útvar miestneho kontrolóra vykonal kontrolu hospodárenia rozpočtovej organizácie Základná škola       s materskou školou Sibírska ul. 39. Cieľom kontroly bolo preveriť  hospodárenie rozpočtovej organizácie Základná škola Sibírska 39 a pričlenenej Materskej školy Legerského 18 a Materskej školy Šuňavcova 13 so zameraním na hospodárenie         v účtovných rokoch 2009 a 2010, t.j. preverenie príjmov a výdajov, ako i preverenie aktualizácie vnútorných noriem, súvisiacich s výkonom kontroly a ich dodržiavanie. Program kontroly bol zameraný na príjmy organizácie, t.j. bežné príjmy z podnikania   a vlastníctva majetku, administratívne a iné poplatky a platby, granty a transfery, výdavky organizácie, t.j. rutinná a štandardná údržba, služby, bežné transfery, použitie darovaných prostriedkov a inventarizáciu majetku organizácie. Na základe vykonanej kontroly hospodárenia ZŠ s MŠ Sibírska 39 podľa programu kontroly je možné konštatovať, že vedenie organizácie si plní svoje pracovné  úlohy zodpovedne, na požadovanej úrovni a na preverovaných úsekoch činnosti neboli kontrolnou skupinou zistené nedostatky závažnejšieho charakteru, vyžadujúce si prijatie nápravných opatrení a z uvedenej kontroly bol vypracovaný záznam. Zistenia menej závažného charakteru uvedené v jednotlivých bodoch predkladanej správy boli prerokované s riaditeľkou organizácie v priebehu výkonu kontroly a boli dané do súladu s príslušnými právnymi normami, resp. s internými smernicami. Kontrolovaná organizácia hospodárila v preverovaných rokoch 2009 – 2010 v súlade so schváleným rozpočtom MČ B-NM. Správa z kontroly bude prerokovaná v MZ MČ B-NM vo februári  2012.

11.	Podľa plánu kontrolnej činnosti miestneho kontrolóra mestskej časti Bratislava - Nové Mesto na II. polrok 2011 v mesiaci december 2011 útvar miestneho kontrolóra vykonal kontrolu rozpočtovej organizácie Knižnica Bratislava - Nové Mesto. Cieľom kontroly bolo preveriť finančné hospodárenie kontrolovanej organizácie. Transformácia preverovanej organizácie z príspevkovej na rozpočtovú organizáciu a jej spôsob hospodárenia sa zmenil s účinnosťou k 1.1.2010 uznesením MZ MČ B-NM  č. 17/08. Kontrola bola zameraná na čerpanie nákladov a výnosov v roku 2009 a príjmov           a výdavkov v roku 2010. Program kontroly bol zameraný na knižničný fond – prírastky   a úbytky, revíziu knižničného fondu a inventarizáciu majetku, bežné príjmy, resp. výnosy z hlavnej činnosti, bežné výdavky, resp. náklady na hlavnú činnosť. Kontrolná skupina hodnotí stav na úseku zabezpečovania činnosti Knižnice Bratislava-Nové Mesto na dobrej úrovni. Z vykonanej kontroly vyplýva, že na preverovaných úsekoch činnosti kontrolnou skupinou neboli zistené závažnejšie nedostatky. Vzhľadom k vyššie uvedenému nebolo potrebné prijať nápravné opatrenia. K drobným zisteniam sa zodpovední pracovníci písomne vyjadrili a v priebehu vykonávania kontroly zistené nedostatky odstránili. Záverom možno konštatovať, že vykonávané činnosti pracovníkov organizácie sú na požadovanej úrovni. Správa z kontroly bude prerokovaná v MZ MČ B-NM v apríli 2012.

	Okrem vyššie uvedenej kontrolnej činnosti miestny kontrolór operatívne reaguje na podnety, získané formou sťažností, prípadne podaní občanov alebo na základe požiadania starostu mestskej časti a operatívne vykonáva previerku popísaných nedostatkov a v prípade zistenia opodstatnenosti podania sleduje jeho vybavenie. 

Miestny kontrolór ďalej vykonal nasledujúce činnosti:

	Vo februári 2011 sa aktívne zúčastnil rokovaní o finančnom vysporiadaní jednotlivých organizácií, zriadených MZ MČ B-NM a následne aj rozborov činností            a hospodárenia za rok 2010 v jednotlivých organizáciách. Výsledky boli zapracované do záverečného účtu MČ B-NM za rok 2010. Po  dôkladnom  preštudovaní záverečného účtu MČ B-NM  za  rok  2010 miestny kontrolór v zmysle zákona č. 369/1990, § 18f, ods. 1, písm. c, vypracoval odborné stanovisko, ako podklad pre rokovanie Miestneho zastupiteľstva pre schválenie záverečného účtu MČ B-NM za rok 2010.

	V zmysle úloh, vyplývajúcich zo zákona č. 369/1990, § 18f, ods. 1, písm. b, spracoval návrh kontrolnej činnosti na II. polrok 2011, ktorý bol prerokovaný a schválený dňa 16.6.2011 na 5. zasadnutí MZ MČ B-NM a návrh kontrolnej činnosti na I. polrok 2012, ktorý bol prerokovaný dňa 13.12.2011 na 8. zasadnutí MZ MČ B-NM.

	V súlade s §18f, ods.1, písm. e/, zákona SNR č. 369/1990 Zb. o obecnom zriadení, v znení neskorších predpisov, predložil v mesiaci marec 2011 Miestnemu zastupiteľstvu MČ B-NM správu o činnosti miestneho kontrolóra a ním riadeného útvaru kontroly za rok 2010, ktorú MZ uznesením č. 2/09 schválilo.

	V súlade s § 11, ods. 1 a § 26 ods. 3 zákona č. 9/2010 Z.z. o sťažnostiach vedie útvar miestneho kontrolóra ústrednú evidenciu sťažností a petícií občanov. Miestny kontrolór pravidelne kontroluje stav a vybavenie jednotlivých podaní. Vo svojej kompetencii dohliada na dodržiavanie termínov riešenia petícií a sám rieši sťažnosti, a to hlavne také, ktoré sa opakujú alebo sťažovatelia priamo žiadajú o prešetrenie miestneho kontrolóra. Okrem sťažností a petícií sú na útvare miestneho kontrolóra prijaté na ďalšie riešenie aj podnety, žiadosti a oznámenia občanov mestskej časti. Tieto podania riešia najmä pracovníci referátu verejného poriadku. Jedná sa najmä o podania, ktorých riešenie je možné zabezpečiť v zmysle ustanovení Občianskeho zákonníka, ako sú susedské spory, chov psov, spolunažívanie v rodinách, rušenie nočného pokoja a pod.. Mnohokrát si svoje sťažnosti, podnety, prípadne oznámenia, prídu podať na útvar miestneho kontrolóra občania osobne. Ich podania sú zapísané a postúpené na ďalšie konanie.       O stave vybavovania sťažností a petícií miestny kontrolór informuje MZ MČ B-NM, a to ročnou správou za rok 2010, ktorá bola predložená dňa 16.6.2011 na 5. zasadnutie MZ MČ B-NM.

	Pred jednotlivými zasadnutiami MR a MZ MČ B-NM predkladá prednosta MÚ B-NM miestnemu kontrolórovi na kontrolu "Správu o plnení uznesení ...". Miestny kontrolór po preverení jednotlivých uznesení v predkladanej správe vypracuje a prikladá k správe stanovisko miestneho kontrolóra o plnení uznesení.
 
	Miestny kontrolór, na požiadanie, robí odborné konzultácie pri príprave niektorých vnútorných noriem pre potreby riadenia organizácií zriadených miestnym zastupiteľstvom, prípadne vnútorných noriem pre oddelenia MÚ pred ich vydaním. Sleduje vydávanie nových zákonných noriem platných pre samosprávu, študuje ich obsah, prípadne absolvuje odborné školenia pre ozrejmenie uplatnenia ich aplikácie v riadení samosprávy.